Ego Johannes Arvernus, canonicus Vergeacensis, notum facio universis presentes litteras inspecturis quod ego teneor singulis annis solvere in octabas beati Dionisii abbatisse et conventui Loci Dei quinquaginta solidos divionensium donec vinee site in territorio de Alorse et de Sinevineis, quas mihi contulerant ad vitam meam possidendas, meliorate sint usque in bonum statum. Cum autem dicte vinee prout ut supradictum est meliorate fuerint, ego ex tunc teneor dictis abbatisse et conventui singulis annis quamdiu vixero reddere duos modios et dimidium vini boni de dictis vineis ad mensuram Belnensis in tempore vindemiarum. Post obitum autem meum, dicte vinee in eo statu in quo reperientur ad ecclesiam Loci Dei libere et pacifice revertentur. Sciendum est autem quod quamcito predictos duos modios et dimidium vini dictis abbatisse et conventui reddidero, ego ex tunc in-munis ero penitus a solutione dictorum quinquaginta solidorum. In hujus autem rei memoriam  et testimonium, presentes litteras predictis abbatisse et conventui tradidi sigillo domini Gilonis archipresbiteri Belnensis sigillatas. Actum anno Domini Mo CCo XXXo quarto, mense marcii.